**Pápakörnyéki Önkormányzatok Feladatellátó Társulás**

 **Elnökétől**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2015. május 27-i ülésére**

**5. napirend**

**Tisztelt Társulási Tanács!**

A Társulási Tanács 2014. december 11-i ülésén tárgyalta a SEGÍTŐ TÁRSULÁS Alapítvány Alapító Okiratát, s azt 34/2014. (XII. 11.) határozatával fogadta el.

A cégbírósági eljárási gyakorlat, valamint az azt megalapozó a Polgári Törvénykönyvről szóló 2013. évi V. törvény szabályai miatt szükséges az Alapító Okiratot módosítása az alábbiak szerint.

Az előterjesztésben szereplő módosítás érdemben két területet érint:

* a) az Alapító Okirat V.1. pontjában szabályozottakat, ahol az Alapító Okirat módosítása a korábbi 300.000 Ft alapítási vagyon helyett azt 100.000 Ft-ban állapítja meg.
* b) az Alapító Okirat VI.6. pontját, a kuratóriumi tagság megszűnésére vonatkozó szabályanyagot, ahol a módosítás azt a korábbiakhoz képest a törvényi szabályok alapján azt részletesebben szabályozza.

A módosítások az Alapító Okiratban vastag, dőlt betűs kiemeléssel kerültek beírásra.

Kérem a Tisztelt Társulási Tanácsot, hogy az előterjesztést megtárgyalni, s az alábbi határozati javaslatot elfogadni szíveskedjék.

**Pápakörnyéki Önkormányzatok Feladatellátó Társulás**

**Társulási Tanácsa**

**…/2015. (V. 27.) határozata**

1. A Pápakörnyéki Önkormányzatok Feladatellátó Társulás Társulási Tanácsa a SEGÍTŐ TÁRSULÁS ALAPÍTVÁNY Alapító Okiratát az előterjesztés szerint jóváhagyja.

2. A Társulási Tanács az Alapítvány induló vagyonát, melynek összege 100.000 Ft költségvetéséből biztosítja.

Határidő: Folyamatos

Felelős: Elnök

 Intézményvezető

Vaszar, 2015. május 13.

 Varga Péter

 elnök